પણ તો પછી કાવ્ય પોતે પણ ફુલની જેમ જ અને જેવું જ નાજુક અને કોમળ એવું તત્ત્વ છે ! રસીક ભાવકોને ફુલોની જેમ જ કાવ્યો પણ માણવા–પામવાં ગમતાં હોય છે ! સર્જક કાવ્યો દ્વારા ફુલોનું સૌદર્ય માણીને પોતાનો રસાનુભવ વહેંચે છે એ જ રીતે કોઈ લાયક રસીકજન સુંદર કાવ્યનો પોતાને થયેલો દીવ્ય અનુભવ અન્યોને કરાવતો હોય છે. પોતાને મળેલા કાવ્યાનંદને વહેંચવા માટે કેટલાકો કાવ્યનું રસદર્શન કે કાવ્યનો રસાસ્વાદ સૌને કરાવે છે ત્યારે સાહીત્યજગતમાં તેમના કાર્યનું પણ મોટું મુલ્ય સ્વીકારાયું છે.